Wes-Kaap-ouers se tyd raak min om kinders vir 2020-skooljaar te registreer - AfriForum
AfriForum Onderwys moedig ouers in die Wes-Kaap aan om hul kinders betyds vir die 2020-skooljaar te registreer. Dít volg nadat die Wes-Kaapse Onderwysdepartement (WKOD) op 15 Februarie 2019 aankondiging het dat ouers slegs tot 15 Maart 2019 kans het om hul kinders vir graad R, graad 1 en graad 8 te registreer – daarom dié dringende versoek van AfriForum om ouers van die spertyd bewus te maak.
"Die WKOD het hierdie jaar ook besluit om 'n aanlynregistrasiestelsel op die proef te stel deur sekere skole in die Wes-Kaap te identifiseer, waarvoor ouers nou aanlyn kan registreer," sê Carien Bloem, AfriForum se projekkoördineerder vir onderwys.
"Ouers kan steeds ook persoonlik by skole registreer. AfriForum is egter bekommerd dat hierdie twee verskillende registrasiemetodes verwarring in die stelsel kan veroorsaak. Ouers moet dus seker maak dat hulle by tot drie skole van hul keuse aansoeke indien," voeg Bloem by.
Ouers kan by die volgende skakel verneem of die skole van hul keuse deel van die 350 skole is wat op die aanlynstelsel gelys is: www.wcedonline.westerncape.gov.za/admissions-201920.
Indien ouers persoonlik by die skole van hul keuse wil registreer, moet hulle die volgende dokumentasie saamneem:
geboortesertifikaat van kind(ers);
oorplasingsbrief (indien die leerder van 'n ander provinsie na die Wes-Kaap verhuis);
jongste skoolrapport; en
geldige studiepermit, soos deur die departement van binnelandse sake uitgereik (indien die leerder van die buiteland afkomstig is).
Ouers sal teen 12 Junie 2019 oor hul kind(ers) se skoolplasing in kennis gestel word en het dan tot 12 Julie 2019 tyd om die plasing by die WKOD te bevestig.
Ouers wat onseker is oor hoe die aanlynregistrasiestelsel werk of meer inligting oor die registrasieproses verlang kan AfriForum se webtuiste besoek by https://afriforum.co.za/skoleregistrasie-wes-kaap/.
Post Tags:	#2020-skooljaar#aanlynregistrasiestelsel#aansoek#dokumentasie#Keuse#Onderwys#registrasiemetodes#Registreer#skoolplasing#spertyd#verwarring#Wes-Kaap#Wes-Kaapse Onderwysdepartement (WKOD)
AfriForum Jeug maak 'n verskil in Bloemfontein-dierelewens
PE se jeugvleuel neem hande met Hoërskool Cillié
Die jeugvleuel van AfriForum se Port Elizabeth-tak het op 11 April 2019 rugbytruie aan die eerste span van die Hoërskool Cillié oorhandig.
Lees meer PE se jeugvleuel neem hande met Hoërskool CilliéContinue
Belangrikheid van samewerking benadruk tydens Hermanus-onluste
Projek Nehemia – 'n AfriForum-inisiatief wat die integrasie van en samewerking tussen verskillende gemeenskap- en veiligheidstrukture behels – se nut…
Lees meer Belangrikheid van samewerking benadruk tydens Hermanus-onlusteContinue
Deurafriforum	 13/06/2018 02/11/2020
Die burgerregte-organisasie AfriForum het 'n formele versoek ingedien om 'n mondelinge voorlegging te maak aan die parlementêre komitee wat met…
Lees meer AfriForum wil mondelinge voorlegging aan parlement maak oor onteiening sonder vergoedingContinue
AfriForum se Mpumalanga-buurtwagte neem aan nasionale patrollie deel
Deurafriforum	 16/04/2018 02/11/2020
AfriForum se buurtwagte in Mpumalanga het op 6 April aan 'n nasionale massapatrollie wat deur die burgerregte-organisasie geïnisieer is, deelgeneem.